  Григорий Фомин Анжелика Тихонова корреспондент Удмуртиын «Агростартап» программая грант басьтыны куриськонъёсты кутыны кутскизы. Кутскись фермеръёслы оглом 120,02 миллион манет сётозы. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Йӧл, сӥль поттон понна пудо вордыны ӧдъясь фермеръёс 5 миллион манетозь грант басьтыны быгатозы. Нош кролик, кеч, ыж, муш возьыны, бакча емышъёс будэтыны мылкыд карисьёс – 3 миллион манетозь. Эшшо 10 процентсэ асьсэос ватсаны кулэ луозы. Коньдонзэс пудо, гурт возёс техника басьтыны, гид пуктыны, коммуникациос кыскыны, ужкагазъёс дасяны кутыны быгатозы. Куриськонъёсты 22-тӥ оштолэзёзь басьтозы. Куронъёсын пыр-почгес чӧлсконпусъя тодматскыны луэ. Тодэ вайытом, 2021-тӥ арын Удмуртиын «Агростартап» программая 79,6 миллион манет тыр грантъёс сётӥзы. Нош ар пумын эшшо 11 кутскись фермеръёслы юрттэт висъязы.  Тегъёс: Удмуртия гуртвозёс фермеръёс грантъёс коньдон вожвылъяськон Ижкар  